钦定古今图书集成/明伦汇编/交谊典/第073卷 > 《古诗》
## 钦定古今图书集成/明伦汇编/交谊典/第073卷 > 《古诗》

悲与亲友别，气结不能言。赠子以自爱，道远会见难。
人生无几时，颠沛在其间。念子弃我去，新心有所欢。
结志青云上，何时复来还。

又

穆穆清风至，吹我罗衣裾。青袍似春草，长条随风舒。
朝登津梁山，褰裳望所思。安得抱柱信，皎日以为期。

又

兰若生春阳，涉冬犹盛滋。愿言追昔爱，情款感四时。
美人在云端，天路隔无期。夜光照元阴，长叹念所思。
谁谓我无忧，积念发狂痴。